3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 2307 της 27 Μαρτ./7 Απρ. 1959 Περί εξουσιοδοτήσεως Τελωνειακών Αρχών. Έχοντες υπ’ όψιν το άρθρον 6 του Α.Ν. 881/49 «περί τελωνειακών και δασμολογικών τινων διατάξεων», αποφασίζομεν: Άρθρον 1 Εξουσιοδοτούμεν τους Προϊσταμένους των Τελωνειακών Περιφερειών του Κράτους, όπως δι’ αποφάσεων αυτών εγκρίνωσι: α)Την κατά τας διατάξεις των παραγρ. 1 και 3 του άρθρου 14 του Ν.Δ. 3839/58 παράδοσιν υπό το καθεστώς της ελευθέρας χρήσεως εις τα εν αυτοίς αναφερόμενα πρόσωπα των υπ’ αυτών κομιζομένων επιβατικών αυτοκινήτων. β)Την κατά τας διατάξεις της παραγρ. 1 του άρθρου 9 του Ν.Δ. 2637/53 παράτασιν της ισχύος των τριπτύχων ή πολυπτύχων μέχρι συμπληρώσεως έτους από της εισαγωγής των οχημάτων. Άρθρον 2. Εξουσιοδοτούμεν τον Δ/ντήν του Τελωνείου Ερευνών και Αναζητήσεων όπως δι’ αποφάσεων  αυτού εγκρίνη την υπό της ΕΛΠΑ έκδοσιν τριπτύχων ή πολυπτύχων δια τα εν τη παραγρ. 2 του άρθρου 18 του Ν.Δ. 2637/53 αναφερόμενα οχήματα. Άρθρον 3. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 